जाट समाज की महिलाओं पर अभद्र गाना बनाने पर कानूनन कार्रवाई की मांग
जाटसमाज की महिलाओं पर अभद्र टिप्पणियां करते हुए सोशल मीडिया, यू ट्यूब पर वायरल हुए एक हरियाणवी गीत ने समाज की महिलाओं के मान-सम्मान को ठेस पहुंचाई है। इसके खिलाफ जाट समाज के सामाजिक कार्यकर्ता राजेश कुंडू पाबड़ा ने उकलाना थाने में ईमेल के माध्यम से शिकायत दर्ज कराई है। उन्होंने जातीय दंगे भड़काने की कोशिश करने वाले लोगों के खिलाफ सख्त कानूनी कार्रवाई करने की मांग भी की है। वहीं, पुलिस से मिली जानकारी के अनुसार थाने में इस संबंध में कोई शिकायत नहीं आई है, लेकिन ईमेल जरूर आई है।
शिकायतकर्ता ने कहा कि आरोपियों के खिलाफ कार्रवाई करते हुए इंटरनेट के माध्यम से वायरल हो रहे गाने को विभिन्न वेबसाइटों, यू-ट्यूब, सोशल मीडिया नेटवर्क से तुरंत हटवाया जाए। उन्होंने इस संबंध में डीजीपी हरियाणा, एडीजी क्राइम, आईजी हिसार, एसपी हिसार को भी ईमेल के माध्यम से शिकायत दर्ज कराई है।
hin_Deva hin_Deva hin_Deva